

Documentul cu privire la crearea parcurilor virtuale și IT a fost adoptat de Parlament în I lectură. Decizia a fost aprobată cu majoritatea de voturi a celor prezenți în sală. Potrivit ministrului Pavel Filip, legea vine ca o continuitate a facilităților fiscale pe care le-au avut companiile din sectorul IT până la sfârșitul lui 2015. Deputații s-au întrecut în a menționa în discursurile lor cât de important este acest sector pentru dezvoltarea țării.

„Eu vă mulțumesc că ați fost insistent și a ajuns să fie promovat în Parlament. Moldova poate să combată sărăcia doar cu dezvoltarea TI”, a declarat deputatul PD, Valentina Stratan.

Socialiștii au întrebat despre expertiza anti-corupție, dorind să specifice dacă în parcurile virtuale nu „se vor strecura” și companii care pur și simplu „se ocupă cu vânzarea calculatoarelor”.

„Nu există și nu poate fi un dubiu pentru că noi deja de un deceniu avem ZEL-uri unde se aplică exact același principiu - de scutire de TVA și taxe. Acest proiect de lege nu inventează bicicleta, dar fixează anumite norme care sunt aplicate de ani buni”, a explicat deputatul PD, Marian Lupu.

Deputatul PLDM, Vadim Pistrinciuc a sugerat ca proiectul să fie adoptat cât mai rapid, întrucât în regiune este concurență, iar unele companii ar putea merge în alte țări. „Este o competiție în regiune. Ar fi foarte util ca ministerul și alte agenții să aibă un plan de promovare agresiv a acestor facilități ca să grăbim procesul ca oamenii să vină cât mai repede”, a precizat acesta.

„Este o parte componentă dintr-un program mai amplu”, a ținut să specifice și ministrul Tehnologiilor Informaționale, Pavel Filip.

„Republica Moldova trebuie să găsească un anumit domeniu în care să fim revoluționari. Avem agricultura și un alt domeniu care poate fi dezvoltat mai ușor decât agricultura este cel al Tehnologiilor Informaționale. Nu avem prea multe aici: o priză, un calculator, viteză bună la internet și o persoană bine pregătită. Dacă avem astea, apare o altă problemă - impozite și bariere administrative. Dacă noi nu venim cu ceva extraordinar și deosebit noi nu atragem atenția investitorilor”, a menționat într-o luare de cuvânt președintele Parlamentului, Andrian Candu.

Printre beneficiile pe care le vor mai avea companiile din parcurile IT se numără:

- Se propune ca firmele ce activează în parcurile IT să plătească doar un impozit unic de 7%. Acesta încorporează următoarele taxe și impozite: impozitul pe venit din activitatea de întreprinzător, impozitul pe venit din salariu, contribuțiile de asigurări sociale de stat obligatorii datorate de angajați și angajatori, primele de asigurare obligatorie de asistență medicată datorate de angajați și angajatori, taxele locale, impozitul pe bunurile imobiliare și taxele rutiere datorate de rezidenții parcurilor, în conformitate cu legislația aplicabilă. Documentul prevede că celelalte taxe vor fi datorate de rezidenți conform modulului general stabilit.

- Scutirea de la plata taxelor vamale și TVA la importul monitoarelor, tehnicii de calcul, echipamentului de rețea, părților componente, etc.

- Alocații financiare, obținute prin concurs în cadrul programelor de stat.

- desfășurarea, cel mult o dată la 3 ani, a controalelor de stat asupra rezidenților parcului.

În schimb, rezidenții parcului vor fi obligați să transfere administrației parcurilor suma reprezentând impozitul unic în procent de 7% din venitul din vânzări.

MTIC precizează că, dacă legea va fi modificată la un moment dat, rezidenții au dreptul, pe parcurs de 7 ani, să activeze conform prevederilor legii în vigoare până la data intrării în vigoare a noilor legi.

Ministerul Tehnologiei Informației propune ca prezenta lege să intre în vigoare la 1 ianuarie 2016.

Proiectul de lege poate fi citit mai jos:

Dacă tot ai ajuns aici… … vrem să-ți cerem o favoare. Sute de mii de oamenii intră pe AGORA, lună de lună, pentru informație de calitate. Noi credem că toți oamenii merită acces la informație corectă, verificată și explicată. Tocmai din această cauză vrem să păstrăm știrile și articolele pe care le facem accesibile pentru toată lumea. La acest site de știri independent, arătăm zilnic acțiunile celor de la putere și tot ce se întâmplă în țară. Nu avem în spate oligarhi, jurnalismul pe care îl facem este liber de orice părtinire politică. Cu ajutorul tău vom continua să scoatem adevărul la suprafață și vom continua să dezvoltăm proiecte media noi care să inspire. Suntem determinați să asigurăm un jurnalism care să ne ajute pe fiecare dintre noi să înțeleagă mai bine tot ce se întâmplă în jurul nostru și să ne unească atât pe timpuri de criză sau pandemie, cât și în afara ei. Munca noastră nu ar fi posibilă fără cititorii noștri, care ne susțin și ne încurajează. Fiecare contribuție este valoroasă pentru activitatea redacției.

Ia-ți un Abonament și fii alături de AGORA. Durează doar 1 minut. Mulțumim.

Vezi și aceste știri Dorin Chirtoacă:„Nu cred că cheltui mai mult de două, trei mii de lei lunar” În ultimii 20 de ani, planeta a pierdut aproape 100 de milioane de hectare de pădure Socialistul Ștefan Gațcan a înregistrat un proiect de lege cu privire la malpraxisul medical:„Sper că va fi adoptat până la finele anului”